# **A történelem munkaközösség munkaterve a 2021/22-es tanévre**

# **Történelmet tanító kollégák**

Antal Andrea

Baksa Gergely

Cs Németh Péter

Koncsos Gergely

Munkácsi Sándorné

Sütő Zoltánné

Dr. Szőkéné Csapó Erika

Tóth Béla

Vargáné Havasi Judit

A munkatervet azzal az előfeltevéssel készítettem el, hogy végi jelenléti oktatás zajlik majd. Bízom benne, hogy ebben a tanévben ez az optimista várakozásunk megvalósulhat.

**Rendezvények**

*Rádiós megemlékezések:*

Aradi vértanúk: Cs Németh Péter

A kommunizmus áldozatainak emléknapja: Cs Németh Péter

Holokauszt-emléknap: V. Havasi Judit

*Aulai ünnepségek*:

Október 23.: dr. Molnárné Guba Emese, Tóth Béla

Március 15.: Sütő Zoltánné, Cs Németh Péter, Baksa Gergely

Nemzeti összetartozás napja: dr. Molnárné Guba Emese, Tóth Béla

# **Tehetséggondozás, versenyek**

* *Bethlen Gábor Történelemverseny nyolcadikosoknak*: Koncsos Gergely.

Idén két fordulóban gondolkodunk: egy online írásbeli fordulóra kerül sor 2021. október12.-én, amely egy feleltválasztós tesztből áll.

A legjobb eredményt elérők 2021. november 3.-án jelenléti fordulón versenyeznek majd.

* *„… A kezek összeérnek, Isten magyarnak teremtett* ” elnevezésű Kárpát-medencei történelem verseny középiskolásoknak a Nemzeti Összetartozás napja alkalmából: Antal Andrea, Vargáné Havasi Judit (szervezők), valamint a munkaközösség tagjai.

Két év kényszerű szünet után szeretnénk újból megszervezni a tanév végén ismét ezt a rendezvényünket.

* *„A tudomány hete”* rendezvénye keretében – egy év kihagyás után - ismét szeretnénk felkérni olyan, a történelemhez valamiképp kapcsolódó területen dolgozó volt szilágyis vendégeket, akik a maguk területén kiemelkednek, és szívesen visszatérnek volt iskolájukba ismeretterjesztő előadást tartani
* *OKTV- felkészítés* 11. illetve 12. évfolyamon: az évfolyamon tanító kollégák, elsősorban a faktos tanárok. (Koncsos Gergely, Vargáné Havasi Judit)

*Az általunk preferálni kívánt, de a tanév rendjében nem szereplő országos versenyek*:

* *Savaria Országos Történelemverseny* (Nyugat-Magyarországi Egyetem, Szombathely)
* *Gloria Victis* (Rákóczi Szövetség): iskolánk csapata versenyben van a döntőbe jutásért, amely októberben lesz Budapesten.
* *Cultura Nostra* (Rákóczi Szövetség, Pannonhalmi Főapátság)
* a magyarországi Europe Direct irodák, valamint az Agria Universitas által szervezett *Európai Unióval, illetve a V4 országokkal* kapcsolatos versenyek, melyeken az utóbbi években sorra döntőbe jutottunk.

A fenti versenyeken évek óta részt veszünk, és általában eredményesen szerepelünk. Az esetek többségében az országos döntőkben is képviseljük iskolánkat. Ezt a hagyományt szeretnénk folytatni ebben a tanévben is.

**További feladatok**

Átmeneti időszakot élünk, hiszen az új NAT követelményei felmenő rendszerben immár két évfolyamon (9. és 10). megjelentek, ugyanakkor a mostani 11. és 12. évfolyam még a régi követelmények szerint érettségizik. Tehát egyszerre kétféle tantervet kell figyelembe venni évfolyamoktól függően.

Ennek megfelelően a 9-10. évfolyamon az új NAT alapján átdolgozott Száray Miklós által jegyzett tankönyveket használjuk, míg a felsőbb évfolyamokon a szerző régebbi tankönyveiből tanítunk.

# A magas órszámok és a magas osztálylétszámok nagy kihívás elé állítják a történelmet tanító kollégákat, bár a 9-10. humán és általános tagozaton csoportbontás van, és 11. évfolyamtól a faktok mellett az alapórás csoportokban is csökkennek a létszámok (kivéve jellemzően a matematika-fizika-informatika tagozaton.)

# Alapvető elvárás, hogy minden csoportban megfelelő számú érdemjegy keletkezzen. Ez még a heti 2 órás csoportokban is legalább 4 jegyet kell, hogy jelentsen.

Törekednünk kell rá, hogy a versenyeken részt vevő diákok és az őket felkészítő tanárok körét is bővítsük, több érdeklődőt vonjunk be a versenyzésbe.

A 10. évfolyamon a tananyag egységes befejezése elengedhetetlen a következő 2 éves tanulási ciklushoz, különösen azoknak, akik a fakultációt választják. Ebben megállapodásunk szerint minden itt tanító kolléga együttműködésére számítok.

Eger, 2021. szeptember 6. Vargáné Havasi Judit mk. v