NYELVI MUNKAKÖZÖSSÉG ÉVES PROGRAMJA

2021-2022

***Kiemelt feladatok az 2021-2022 tanévre***:

* Az első nyelvi angol és német csoportokban a tanulókat a B2-es nyelvi szintre kell felkészíteni a gimnáziumi képzés során.
* A speciális és a gyorsabban haladó nyelvi csoportokban törekedni szükséges, hogy a diákok C1 szintű felkészítést kapjanak, elősegítve a felsőfokú nyelvvizsgák megszerzését.
* Kiemelt cél, hogy minél több tanulónk szerezzen B1-B2 szintű nyelvtudást a második idegen nyelvből. Ennek érdekében növeljük a nyelvtanítás hatékonyságát, biztosítjuk a csoportok közötti átjárhatóságot és folyamatosan tudatosítjuk a nyelvtanulás fontosságát.
* Eredményes szereplés **versenyeken** (amennyiben ezek megrendezésre kerülnek)**: OKTV, Barcsi Országos Angol Nyelvi Verseny (9. 10. oszt), Országos Spanyol Vers-és prózamondó Verseny (10. oszt), Newsbrowsing Országos Angol Nyelvi Verseny Bonyhád, Német Szépkiejtési Verseny, Langwest Tehetségkutató Verseny, Olvasóversenyek (Angol Műhely Db, Fox), és egyéb EKE által hirdetett versenyek, AJTP országos verseny (Pápa), Mentors Digitális Verseny (AJTP)**
* Általános iskolások angol nyelvi versenyének megrendezése online formában az első forduló, és amennyiben erre lesz lehetőség személyesen a második forduló.
* Szakmai programokkal való nyitás és hatékonyabb PR munka az általános iskolák felé, hogy az angol tagozatos osztályba több jó képességű tanuló jelentkezzen.
* Az érettségi feladatsorok frissítése
* Korszerű IKT eszközök alkalmazása a hatékony nyelvtanulás érdekében
* Törekedni kell hazai és nemzetközi projektmunkában való részvételre és a diákcsere programok és egyéb, a nyelvtanulást is elősegítő utazások megszervezésére (lehetőség szerint). Az ELTE és EKE intézményekkel való együttműködés fenntartása..
* Hatékonyabb, összehangoltabb munka a munkaközösség tagjai között. Az új kollégák segítése. Ki kell használni az összevont, egységes nyelvi munkaközösségben rejlő erőt a hatékonyabb nyelvtanítás érdekében
* Rendszeres részvétel továbbképzéseken

**1*,*** Nagy figyelmet kell fordítani a **kilencedikes csoportok** megszervezésére, a csoportok közti átjárhatóság biztosítására - a tanulók kéréseit, igényeit lehetőleg figyelembe kell venni. A **felsőbb évfolyamokon** is lehetőséget szükséges biztosítani, hogy a diákok a képességeik és tudásuk szerint a nekik legmegfelelőbb csoportban, a lehető leghatékonyabban fejlesszék tudásukat.

Fel: mkvez

***2,*** Az általános iskola **8. osztályosait** azadott körülmények között is meg kell szólítani és digitális formában **angol nyelvi versenyt** szervezünk. Amennyiben a körülmények engedik a személyes második fordulót is megszervezzük.

Érdemesnek tűnik nyitni a második nyelvek irányába is: orosz, spanyol, francia, - hiszen a választékot tekintve egyedülállóak vagyunk a megyében és ez is egy vonzerőt jelenthet a középiskolát választók számára.

Fel: szervezés: mkvez. - feladatsorok: Szabados N., Barta-Boncz N., Forgács A, Nagy Á

 - közös javítás és szóbeli zsűrizés

Fel: mkvez.

***3***, Az egyre csökkenő számú általános iskolás tanuló miatt kiemelt feladat, hogy a munkaközösség aktívan járuljon hozzá az iskola népszerűsítéséhez, tegye vonzóvá a nyelvtanulást a Szilágyiban. Érdekes programokat kell ajánlani a nyílt napokon, kapcsolatokat kiépíteni az általános iskolai kollégákkal, iskolákkal és szükséges már a **7. osztályosokat** is megszólítani pl a levelezős versennyel lehetőleg megújult formában.

Fel: mk. vez, Ficzere K, Munkácsiné, Barta-Boncz N, Pintér R,

***4,*** Hatékonyabb szakmai munkával és ösztönzéssel elő kell segíteni, hogy minél többen tegyenek komplex **középfokú nyelvvizsgát** – lehetőleg a 11. osztály első félév végéig, mert így lehetőségük van a tanulóknak az előrehozott középfokú érettségire, illetve a 12. évben ősszel és/vagy tavasszal emelt szintű vizsgát is tenni vagy a második idegen nyelv tanulását intenzívebb formában folytatni. Minden évben örvendetesen tovább növekszik a nyelvvizsgák száma. Ezt a folyamatot a továbbiakban is erősíteni kell. Fontos, hogy rendszeresen legyenek próbanyelvvizsgák.

A **nyelvvizsgák regisztrálásá**nak rendszere egy Google táblázat (fel:Forgács A.), amit a nyelvtanárok és az osztályfőnökök vezetnek, azonban szükséges egy jól kezelhető, átlátható ugyanakkor hivatalos dokumentálás is: az osztályfőnökök a bizonyítványok szkennelt, fényképezett változatát gyűjtik, ami egy központi adatbázisba kerül.

Az elmúlt évben tovább növekedett az emelt szintű érettségi vizsgát tett tanulóink száma. A diákok jellemzően jól felkészültek voltak, 70-90%-os eredményeket értek el. A 12. osztályosoknak ki kell használni az őszi vizsgaidőszakot, hiszen van javítási lehetőség. Mivel ezen vizsga is egyenértékű a nyelvvizsgával, maximális segítséget kell nyújtanunk a felkészülésben.

***5,*** Cél, hogy jobb eredményekkel szerepeljünk az **OKTV versenyeken**. Igaz, hogy a feladatok egyre nehezebbek, de vannak kiemelkedő tanulóink, akiket érdemes lehetne felkészíteni.

Fel: mkvez. és elsősorban spec. angol szaktanárok

***6,*** Ösztönözni kell a tanulókat, hogy vegyenek részt különböző **pályázatokon és versenyeken**, hogy ezzel rutint, vizsgázási gyakorlatot szerezzenek.

(Langwest verseny, PTE-Barcs kis OKTV versenye, Országos Spanyol Vers- és Prózamondó, Német Szépkiejtési Versenyek,  AJTP Pápai Verseny). A tavalyi évhez hasonlóan ösztönözzük diákjainkat, hogy vegyenek részt különböző könyvolvasási versenyeken (Fox, Angol Műhely Db.), mert a tapasztalatok szerint hatékonyak a nyelvi, lexikai készségfejlesztésben.

**A versenyek egy része ingyenes, ha van nevezési díj, azt a tanulók (v. AJTP költségvetéséből a programban résztvevők számára) fizetik. csak a döntőbe jutott tanulók utaztatására és kíséretére igényeljük a tankerület hozzájárulását.**

Pályázatok figyelése.

Fel. mkvez, Forgács A, Nagy Á.

***7,*** A 11. és a 12. osztályokban fel kell készülni az előrehozott érettségik lebonyolítására, valamint arra, hogy igény szerint **átszervezzük a nyelvi csoportokat**, lehetőséget adva a tanulóknak, hogy sikeres nyelvvizsga és/vagy előrehozott érettségi vizsga után, a második idegen nyelvet is magasabb óraszámban tanulják, felkészülve ezzel egy újabb nyelvvizsgára illetve az érettségi vizsgára.

Hatékonyabb együttműködést kell kiépíteni az osztályfőnökökkel. A szülői értekezleten a szülők figyelmét külön is felhívjuk a nyelvtanulás és nyelvvizsgák fontosságára a felsőoktatásba való bekerülés szempontjából is.

Az előrehozott érettségi vizsgákkal járó feladatok, az osztályozó vizsgák megszervezése.

Fel.: mkvez és az érintett szaktanárok

***8***, A hagyományoknak megfelelően bekapcsolódunk az **Erzsébet napi** és a **Tudományok Hete rendezvények** szervezésébe magas színvonalú programajánlattal.

**8/a. “Nemzetek délutánja”** program (spanyol, francia, orosz, német, brit ), ahol a gyerekek megismerkedhetnek informális módon a tanult nyelv országának hagyományaival, kultúrájával: tánc, ételek, zene. (Frigyikné L.L, GabanyeczM, Birinyiné )

**9,** Kiemelt figyelmet kell fordítani az **Arany Programban szereplő csoportokra**. A tanulók mindkét félév végén vizsgát tesznek. Az angol nyelvtanítás szempontjából a 9. AJTP és a 9. év a hatékony előkészítés és a komplex nyelvi készségek fejlesztésének időszaka. Az esetleges lemaradókat korrepetálással is segíteni szükséges, tanfolyam lehetőségének kihasználása az online oktatás hiányosságainak pótlására. A 10. évfolyam egy intenzív nyelvvizsga felkészítővel indul, majd megkezdődnek a nyelvvizsgák, a délutáni órák a vizsgafelkészítést és próbavizsgákat jelentenek. Ezt az évet a lehető leghatékonyabban kell felhasználni a nyelvtanításra és vizsgafelkészítésre.

A tanulók haladását és az esetleges gondokat, problémákat meg kell beszélni az osztályfőnökkel és a munkaközösség vezetővel, hogy minél előbb hatékony megoldást találjunk. A sikeres munkát akadályozó problémákról írásos feljegyzés is készül, elsősorban a kollégium és a koordinátor számára.

A programban folyó nyelvvizsgák szervezésével, finanszírozásával kapcsolatban szabályok vannak, mellyel a tanároknak tisztában kell lenniük.

Az AJTP országos versenyre eredményesen kell felkészíteni a tanulókat.

Fel: mkvez és a programban tanító tanárok

**10,** 2021 márciusában befejeződött az ELTE, és az EKE **EFOP nyelvtanulást elősegítő pályázata**, amely jó lehetőséget biztosított, hogy diákjaink több nyelvórát, könyveket, digitális eszközöket és extra tanulási motivációt, a kollégák továbbképzést kapjanak, az iskola pedig jobb kapcsolati hálót építsen ki az egyetemekkel. A kollégák részvétele önkéntes volt, jelentős szervezési feladatokkal is járt. A jövőben a kapcsolatot a két egyetemmel ápolni kell és a hasonló projektbe becsatlakozni.

Fel:  mkv, Hornyákné Cs.Á, Ficzere K, Gabanyecz M.

**11,** Figyelemmel kell kísérni és segíteni az új **kollégák gyors beilleszkedését.**

**A gyakornok és a tanárjelöltek** tanítási gyakorlatát, tapasztalatszerzésétaz igények és a lehetőségek szerint meg kell szervezni, a mentorálást a lehető legmagasabb szinten szükséges biztosítani.

Fel: mkvez.,

**12**, Hatékonyan ki kell használni az on-line Mentors program biztosította lehetőségeket (elsősorban az Arany Programban). Ösztönözni szükséges a tanulókat az önálló ismeretszerzésre. A versenyre felkészülünk az eredményes részvétel reményében.

Fel: Munkácsiné

**13,** 2019 januárjától Origó Nyelvvizsga Referencia iskola vagyunk. Ennek egyik feltétele, hogy az iskola létszámának 10%-a rendelkezzen Origó nyelvvizsgával. Az első évben, tavaly ezt szűken, de tudtuk teljesíteni. Ha a kollégák átérzik ennek jelentőségét, ebbe az irányba ösztönzik a tanulókat, az idén is sikerülhet.

**14,** Az iskola **külföldi kapcsolatait** erősíteni szükséges. Lehetőség szerint be kell nyújtani pályázatot új nemzetközi projektre, mert ez kiváló lehetőséget biztosít az angol nyelv gyakorlására és magába foglal a projekthez kapcsolódó diákcsere programokat is. Szükséges kialakítani, fenntartani az egyéb (önköltséges) diákcsere programjainkat. Amennyiben indul a **külföldi nyelvtanulási program** be kell kapcsolódni a 9.és11.évfolyammal angol, német, francia nyelvterületekre.

Fel: mk.vez. Hornyákné Cs.Á, Ficzere Karolina, Nagy Á, Gabanyecz M

**15**,.Fontosnak tartjuk, hogy diákjaink kíséretünkben, biztonságos körülmények között utazzanak és ismerjék meg a világot, legyenek tájékozottak, és használják az idegen nyelvet. Nagyon jól sikerültek az elmúlt évek utazásai és az Arany programban szervezett  kirándulások legutoljára 2019-ben, biztosak vagyunk abban, hogy nagy mértékben segíti a tanulási motivációt is, kiváló gyakorlási lehetőséget és óriási élményeket nyújtva a diákoknak.

Fel: mkvez. Ficzere K, Pintér R., Forgács A, Nagy Á

**Ellenőrzési terv:**

Szeptember 6-ig az őszi előrehozott érettségi vizsgára való jelentkezés

Szeptember 13-ig: tanmenetek ellenőrzése

Szeptember 29-ig: AJTP csoportok szintfelméréseinek ellenőrzése

Október 15-ig: a 9.évf-on csoportok és tanárai – a csoportok haladása, esetleges problémák.

November 30-ig: a 11. évf. csoportjai és tanárainak munkája.

Január 20-ig: a 12. évf. haladása

Február 10-ig előrehozott érettségi vizsgákra való jelentkezés

Eger, 2021-09-06

Szabados Nicolett