**A testnevelés tantárgy**

**2021/2022-es tanév munkaterve**

Tanárok: Nagy Gerzson, Horváth Tamás, Ondecs Ferenc, Dóczi István

A tanév sikeres lebonyolításához szükséges vállalások, feladatok:

1. A testnevelés és sport célja: hogy az iskola egységes nevelő-oktató munkájának szerves részeként a testkultúra eszközeinek (testgyakorlatok, mozgásos játékok, sportági tevékenységek és az ezekhez kapcsolódó intellektuális ismeretek), valamint a természet egészségfejlesztő tényezőinek együttes hatásával járuljon hozzá, hogy a tanulók életigenlő, az egészséget saját értékrendjükben kiemelt helyen kezelő személyiséggé váljanak.

Ismerjék motorikus képességeik szintjét, a motorikus képességek fejlesztésének és fenntartásának módját, a mozgásos játék, a verseny örömét, és igényeljék azt. Fontos a játékélmény mellett a közösségben, csapatkeretben végzet tevékenységek során a csapatszellem, valamint egymás segítésének érvényesülése.

Becsüljék meg társaik teljesítményét, sajátítsák el az elvárható mozgáskultúrát, ismerjék a testnevelés és sport egészségügyi és prevenciós értékeit. Váljon a rendszeres fizikai aktivitás magatartásuk részévé.

A tanulók teljesítményszintű értékelése, (osztályzása) a motorikus teszteken, nyújtott eredmények, és a tanmenetben meghatározott feladatok ellenőrzése során, legalább havonta egy osztályzattal.

2. Központi tesztek szervezése, lebonyolítása, a tanulók fittségi állapotának mérése, (NETFIT rendszerrel január és május közötti időszakban) az eredmények feltöltése az elektronikus rendszerre. Az eredmények értékelése szeptember 1.ig.

3. Az iskolaorvos javaslata alapján az állandó felmentetteket, a könnyített, illetve a gyógytestnevelésre utaltakat regisztráljuk, előmenetelüket félévenként ellenőrizzük, az iskolaorvos, és az osztályfőnökök bevonásával.

A gyógytestnevelés foglalkozásokat a városi Szakszolgálat szervezi ahova a tanulóknak önállóan kell beiratozni szept. 15.- ig. (helyszín: Szilágyi konditerem)

4. Az Arany János Tehetséggondozó Program munkatervének megfelelően a 9. AJTP-s tanulók úszásoktatásának szervezése lebonyolítása a városi uszodában, (heti két óra) valamint hetenként legalább egy alkalommal, úszás órák a 9.-d-s osztálynak testnevelés órák keretén belül.

5. Az iskolában működő ISK csapatainak versenyeztetése, a bajnokságokban való részvétel biztosítása, az edzések és a délutáni sportkör szervezése, lebonyolítása, kupákban és egyéb versenyeken való indulás biztosítása. A diákok által szervezett programok lebonyolításának segítése. **(Versenyprogram tervezet külön táblázatban!)**

Atlétika versenyek: Ondecs Ferenc, Nagy Gerzson

Kosárlabda, floorball: Ondecs Ferenc, Nagy Gerzson

Labdarúgás Dóczi István, Horváth Tamás

Röplabda: Nagy Gerzson

Úszás/Judo Dóczi István, Horváth Tamás

Egyéni versenyzők versenyeztetése. Megegyezés szerint

6. Fejlesztések:

A tornatermi öltözők kapacitásának növelése, (plusz egy öltöző kialakítása) a megemelkedett létszám kiszolgálása miatt.

Tornaeszközök felújítása, amortizálódó eszközök, labdák beszerzése, külön feljegyzésben…

**Az udvari sportpálya burkolatának állapota folyamatosan romlik, év közbeni karbantartása, valamint a salakos futópálya gyomirtása szükséges.**

**Udvari pálya kézilabda kapuinak cseréje. (folyamatban van…)**

7. Sí táborok szervezése:

**Az AJTP tábor:** várható időpontja: 2022. január, ideje legalább (6 nap 5 éjszaka) melybe a programba járó: 9.-11. évfolyamos diákok, és eredményesen teljesítő tanulók vehetnek részt. A tanulók kiválasztásnál a tanulmányi eredmény mellett a sporteredmények, és az osztályfőnök, ill. a testnevelő véleménye is számít.

**Alternatív sí tábor**: A korábbi évek sikeres táborai után, idén is szlovákiai helyszínnel sí tábor megszervezése lebonyolítása, 2022. februári végi időszakban, önköltséges alapon az iskolába járó diákok részvételével. Külsősök a maximum létszámig, (40 fő) jelentkezhetnek

8. Az iskolai rendezvények támogatása. Ősszel az Európai Diáksport Napja (09.24.) országos programban a gólyák aktív bevonásával hagyományos sportnap szervezése.

Tavasszal témanap szervezése, a kollegák és minél több tanuló aktív részvételével. Továbbra is fontos feladat a vállaltakkal kapcsolatos folyamatos egyeztetés, kapcsolattartás az iskola vezetésével, az osztályfőnökökkel és a tanulókkal.

9. Érettségi vizsgák. A testnevelés érettségi évek óta egyre népszerűbb, mind a továbbtanulni szándékozók, mind az ötödik tárgyként választók számára. A középszint mellett egyre többen jelentkeznek emelt szintre is. A felkészítést ütemezetten, rendszeres foglalkozásokon biztosítjuk, megfelelő szakmai munkával, mind gyakorlati, mind elméleti területen. Idén várhatóan 10-15 tanuló vizsgázik közép és emelt szinten.

**Az emelt szintű felkészítésre a tanévben heti 2 óra szakkör megtartása szükséges lenne.**

10. A tanév végén az utolsó tanítási héten a sikeres és népszerű nyári vízi túra mellett esetleg kerékpáros sporttábor szervezése melynek programja még nem kidolgozott. Az ezzel kapcsolatos teendők megbeszélése, a szükséges hozzájárulások beszerzése, vezetői egyeztetés.

11. Továbbképzések: Horváth Tamás 40 órás akkreditált továbbképzésen vesz részt, a

Magyar Edzők Társasága szervezésében. (online továbbképzés)

Nagy Gerzson elvégezte a Korfball edzői (level 2) nemzetközi továbbképzést.(aug.19-22.)

Dóczi István tervezi a tanév folyamán egy (legalább 30 órás) továbbképzés elvégzését.

Eger, 2021. szeptember 5.

Nagy Gerzson

tantárgyfelelős

Sportversenyek, sportrendezvények, **tervezett költségei**

(Csak a **Testnevelés Munkaközösség által szervezett** versenyek, programok)

|  |  |  |  |  |
| --- | --- | --- | --- | --- |
| **Verseny** | **Idő (tervezett)**  **Helyszín** | **Tankerületi,**  **Iskolai költség** | **Tanulói költség**  **(DÖK, Szeg alapítvány)** | **Felelős tanár** |
|  |  |  |  |  |
| EU Diáksport Napi Sportrendezvény | Szilágyi Gimn. |  | Kb: 10 000 Ft | Testnev.  Munkaközzösség |
| Diákolimpia Amatőr  Röplabda  megyei forduló | Gyöngyös | Útiköltség:  Kb: 20 000 Ft |  | Nagy Gerzson |
| Kosárlabda B33 Diákolimpia Területi döntő | 2022. január | Útiköltség  Kb: 30 000 Ft |  | Ondecs Ferenc |
| Mezei Futás Megyei Döntő |  |  | Buszköltség:  5 000 Ft | Ondecs Ferenc |
| Floorball Orsz. Elődöntő | *Tavaly Miskolcon volt* | *Útiköltség:*  *Kb: 30 000 Ft* | *Szállás költség: SZEG alapítvány* | OndecsFerenc  Nagy Gerzson |
| Kispályás Labdarúgás (fiú)  Országos Döntő  (Szombathely) | *Ha a csapat megnyeri a megyei döntőt!?*  *(tavaly előtt voltunk!)* | *Útiköltség:*  *Kb: 200 000 Ft + sofőr ellátmány* | *(Tankerületes busszal voltunk)* | Dóczi István |
| Atlétika Orsz. Döntő |  | Utiköltség: 40 000 Ft | Szállás,étkezés: 20 000 Ft | Ondecs Ferenc |
| Vakáció Kupa  labdarúgó torna | 2022.06.14. |  | DÖK/Diákok  Nev. díj, frissítő  díjazás, bírók  Kb: 20 000 Ft | Dök felelős  Dóczi István |
| EgyébVersenyek:  **Diákolimpia**  Strandröplabda,  Strandkézilabda  Úszás döntő  Fekvenyomás  Vívás | 2022. II. félévi  időszak | Útiköltség Összesen  Kb: 100 000 Ft | Vesenyek nevezési díja: 10-20 ezer Ft SZEG alapítvány | Nagy Gerzson |